Tæt på en af de dårligste købsoplevelser jeg nogensinde har haft! 

Jeg skulle reservere et produkt inde på jeres hjemmeside, og kunne vælge varehus. Derfor valgte jeg Fisketorvet i København, da det passede bedst. Får så en mail om min reservation er modtaget, og at jeg skal afhente inden 48 timer. Super, så er der styr på gaven! 

Men dagen efter modtager jeg så en sms om at de ikke kunne reservere produktet alligevel. Og det var det.... Ikke noget andet som fx. du kan prøve et andet varehus, eller nu skal VI hjælpe dig med at finde produktet.


Så jeg ringer til kundeservice lidt senere på dagen for at høre om de kan stille mig i kontakt med Fisketorvet, og her starter der for alvor et kæmpe kaos!

Kundeservice pigen er utrolig høflig, og meget hjælpsom. MEN... Der er lige et kæmpe stort MEN... Hun informere mig om følgende: Hun kan IKKE ringe til elgiganten fisketorvet, da de ikke har noget internt nummer dertil. Hun kan kun sende dem en sms. Men inden vi når dertil tjekker hun at produktet også er på lager i Fields! Så det er jo super. Men jeg siger så hun gerne må ringe til Fields og dobbelt tjekke da jeg virkelig skal brugen gaven.


Hun vender så tilbage efter lidt tid og siger at Fields heller ikke har den på lager alligevel. Men den er også i Esbjerg og Aalborg. Jeg har på det her tidspunkt ca ventet 15 minutter i telefonen, og spørger om hun kan høre Aalborg, da jeg tilfældigvis er 20 minutter udenfor Aalborg i går. Imens jeg venter så kører jeg tættere og tættere på Aalborg, og beslutter at køre ind i mod Elgiganten sådan at jeg bare lige kan smutte ind og købe produktet og så tilbage til motorvejen igen. Men da hun vender retur har det vist sig at Aalborg heller ikke kan finde den, og det samme er tilfældet i Esbjerg!?! 

Det vil sige at 4 varehuse som alle 4 siger at produktet er på lager IKKE har den på lager?! - Og jeg har spildt 35 minutter på ingenting, udover den tid jeg har brugt på at finde produktet og reservere det, og så selvfølgelig den tid jeg mistede på at køre ind til Aalborg og ud igen, samt benzinen. 

Det begynder at blive irriterende, men jeg aftaler så at hun sender en sms til Elgiganten Fisketorvet om at de skal ringe mig op (selvom de ikke har en intern telefon?!) 


Men der går ca 30 minutter og så ringer de mig heldigvis op, og fortæller at de ikke har den på lager. Men de kan se at Fields har den og Holbæk har den! - Så jeg må ringe til kundeservice igen og snakke med en endnu en sød pige der fortæller mig at hun ringer til Holbæk, som efter 10 minutter kan informere at de har en på lager, og jeg får den lagt til side!

Det tog ca 45 minutter på telefonen og en masse besvær. 


Problemet nu var bare at jeg stadig var i Jylland og Holbæk lukkede klokken 20, så jeg havde travlt, og måtte udsætte min aftensmad på vej hjem og måtte aflyse et GoMore lift jeg havde i Odense som jeg ellers kunne have tjent lidt penge på.


Jeg nåede lige præcis til Holbæk klokken 20.02, og kunne se gitteret rulle ned foran øjenene på mig. Men jeg bankede på og heldigvis var der en super fin fyr på arbejde som kørte gitteret op og lod mig gøre mit køb færdig. 

Dette skal ikke bare ses som et surt opstød på trustpilot, men jeg havde virkelig lyst til at droppe alt jeg foretager mig og søge et job i jeres logistikafdeling så i kunne få styr på den lagersituation! Jeg ved det ikke er nemt, og kender alt til de udfordringer der er i at have et lager, online shop og fysiske butikker, men der er så mange steder i hele denne process hvor kunden bliver overset, og hvor man virkelig har en mulighed for at yde en bedre service. 

De to stjerner jeg har givet er til jeres piger på kundeservice telefonen og gutten fra Holbæk som havde lukkevagt i går. De er oppe i mod nogle svære arbejdsbetingelser, men formåede at leverer en virkelig god og professionel service. Men alt andet sejler, og hvis medarbejderne samarbejder så kan man sige at Elgiganten modarbejder.


Det er forhåbentligt noget i vil tage til overvejelse fremadrettet.